รัฐมนตรีว่าการกระทรวงยุติธรรม ยืนยันไม่เกิน 7 วัน จะสามารถจ่ายเงินเยียวยาผู้ได้รับผลกระทบเหตุการณ์ความรุนแรงที่จังหวัดนครราชสีมาได้
รัฐมนตรีว่าการกระทรวงยุติธรรม ยืนยันไม่เกิน 7 วัน จะสามารถจ่ายเงินเยียวยาผู้ได้รับผลกระทบเหตุการณ์ความรุนแรงที่จังหวัดนครราชสีมาได้นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการจ่ายเงินช่วยเหลือเยียวยาผู้ได้รับผลกระทบจากเหตุการณ์ความรุนแรงที่จังหวัดนครราชสีมาในส่วนของกระทรวงยุติธรรมว่า ตามขั้นตอนต้องรอเอกสารผลการชันสูตรศพจากสำนักงานตำรวจแห่งชาติ และเมื่อได้ข้อมูลครบถ้วน ภายใน 7 วัน ก็สามารถจ่ายเงินให้กับครอบครัวผู้เสียชีวิตได้ แต่ในกรณีนี้จะดำเนินการให้เร็วขึ้น ซึ่งเท่าที่ตรวจสอบล่าสุดพบว่าศพรายสุดท้ายยังไม่ได้นำออกจากโรงพยาบาล ดังนั้นหากทุกอย่างเรียบร้อยก็นับเวลาจากนั้นจะได้รับเงินไม่เกิน 7 วัน เพราะจะต้องรวบรวมข้อมูล นำมาคำนวณว่าแต่ละคนจะได้รับเงินชดเชยจำนวนเท่าไหร่ ซึ่งขั้นต่ำจะได้รับเงินชดเชย 1 แสน 1 หมื่นบาท ส่วนผู้ได้รับบาดเจ็บจะต้องมีใบรับรองแพทย์ นำมาประกอบการยืนยัน เพื่อชดเชยค่าเสียเวลาในการทำงาน หรือผู้ที่พิการ ทั้งนี้ในส่วนการจ่ายเงินเยียวยาของกระทรวงยุติธรรม ไม่ต้องนำเข้าครม.สามารถดำเนินการโดยอนุกรรมการระดับจังหวัด พร้อมยืนยันจะรักษาสิทธิ์ทุกคนอย่างเต็มที่เพื่อให้ได้รับเงินเยียวยาส่วนกรณีที่มีการวิพากษ์วิจารณ์ว่าเหตุใดนักท่องเที่ยวจะได้รับเงินชดเชยจำนวนมาก นายสมศักดิ์ ระบุว่า ต้องเข้าใจว่ากรณีนักท่องเที่ยวจะมีประกันภัย จึงทำให้การชดเชยมีความแตกต่างกัน